La vechetación presenta una gran variedat y orichinalidat. En las vals y costeras bi ha pinars de pin royo y pin nasarro, sabinars de sabina albar, caixicars y carrascals. En las zonas més altas lo més caracteristico ye lo pinar de pin royo con sabina chaparra (Juniperus sabina), que encara que no ye exclusivo (bi n'ha tamién en Cantaviella u en la Sierra d'Albarrazín), ye a on que millor conservau ye. Lo pinar con sabina chaparra forman un paisache que fa recordar a piel de pantera y ye a on se troba bell endemismo botanico como Oxytropis jabalambrensis y Sideritis jabalambrensis, amés de atras muitas especies raras y de gran valura biocheografica.